**เฉลยหน่วยที่ 2 โครงสร้างพื้นฐานธุรกิจดิจิทัล**

**ตอนที่ 1**  **จงทำเครื่องหมายกากบาท (X) ลงหน้าข้อที่ถูกต้องที่สุด**

1. แผนพัฒนาเศรษฐกิจและสังคมดิจิทัลของประเทศระยะ 20 ปี คือช่วงใด

ข. 2561 – 2580

2. แผนพัฒนาเศรษฐกิจและสังคมดิจิทัลของประเทศระยะ 20 ปี ได้กำหนดกี่ระยะ

ค. 4 ระยะ

3. ระยะใดของแผนพัฒนาเศรษฐกิจและสังคมดิจิทัลของประเทศที่มีกำหนดระยะ 5 ปี

ข. ระยะที่ 2

4. แผนพัฒนาเศรษฐกิจและสังคมดิจิทัลของประเทศระยะที่ 4 คือข้อใด

ง. Global Digital Leadership

5. การขับเคลื่อนเศรษฐกิจด้วยเทคโนโลยีดิจิทัลเป็นยุทธศาสตร์ที่เท่าใด

ข. ยุทธศาสตร์ที่ 2

6. การสร้างสื่อ คลังสื่อ และแหล่งเรียนรู้ดิจิทัลอยู่ในแผนงานของยุทธศาสตร์ใด

ค. ยุทธศาสตร์ที่ 3

7. การพัฒนาแพลตฟอร์มบริการพื้นฐานภาครัฐ อยู๋ในแผนงานของยุทธศาสตร์ใด

ง. ยุทธศาสตร์ที่ 4

8. ข้อใดหมายถึง ดาวเทียมที่ถูกส่งไปในช่วงของอวกาศ

ก. Satellite

9. ข้อใดหมายถึงผู้ประกอบการดิจิทัล

ค. Digital Entrepreneur

10. ข้อใดหมายถึงการเข้าถึงใน Digital Literacy

ง. Access

**ตอนที่ 2** **จงจับคู่ข้อความต่อไปนี้ให้สัมพันธ์กัน**

1. ……G……… การพัฒนาโครงสร้างพื้นฐานดิจิทัล A. Affordability

2. ……K……… โครงข่ายโทรศัพท์ประจำที่ B. Data center

3. ……A………. ระดับค่าครองชีพ C. Satellite

4. ……I………. การลงทุน D. Design

5. ……M……….การรู้ E. Equitable use

6. ……B………. ศูนย์ข้อมูล F. Media Literacy

7. ……J………. จุดเชื่อมต่อ G. Hard Infrastructure

8. ……C………. ดาวเทียม H. Flexibility

9. ……F………. การรู้เท่าทันสื่อ I. Foundation

10. … E….…… การใช้งานอย่างเท่าเทียมกัน J. Gateway

K. Fixed broadband penetration

L. Intuitive

M. Literacy

**ตอนที่ 3**  **จงตอบคำถามต่อไปนี้ให้ได้ใจความสมบูรณ์**

**1. อธิบายความหมายของโครงสร้างพื้นฐานดิจิทัล**

**ตอบ**

**การพัฒนาโครงสร้างพื้นฐานดิจิทัล (Hard Infrastructure)** หรือการพัฒนาด้านโครงสร้างพื้นฐานดิจิทัล ทั้งด้านโทรคมนาคมและการแพร่ภาพกระจายเสียง เพื่อให้ประเทศไทยมีโครงสร้างพื้นฐานดิจิทัลที่ครอบคลุมทุกพื้นที่ มีขนาดที่พอเพียงกับการใช้งาน มีเสถียรภาพที่มั่นคงในราคาที่เหมาะสม เพื่อเป็นพื้นฐานไปสู่การต่อยอดกิจกรรมการพัฒนาประเทศทั้งด้านเศรษฐกิจและสังคมที่มีประสิทธิภาพสูงสุด

**2. อธิบายเป้าหมายของการปฏิรูปประเทศไทยสู่ดิจิทัลไทยแลนด์**

**ตอบ**

1. เพิ่มขีดความสามารถในการแข่งขันทางเศรษฐกิจของประเทศด้วยการใช้นวัตกรรมและเทคโนโลยีดิจิทัลเป็นเครื่องมือหลักในการสร้างสรรค์นวัตกรรมการผลิตและการบริการ
2. สร้างโอกาสทางสังคมอย่างเท่าเทียมด้วยข้อมูลข่าวสารและบริการต่าง ๆ ผ่านสื่อดิจิทัลเพื่อยกระดับคุณภาพชีวิตของประชาชน
3. เตรียมความพร้อมให้บุคลากรทุกกลุ่ม มีความรู้และทักษะที่เหมาะสมต่อการดำเนินชีวิตและการประกอบอาชีพในยุคดิจิทัล
4. ปฏิรูปกระบวนทัศน์การทำงานและการให้บริการของภาครัฐ ด้วยเทคโนโลยีดิจิทัลและการใช้ประโยชน์จากข้อมูล เพื่อให้การปฏิบัติงานเกิดความโปร่งใส มีประสิทธิภาพ และประสิทธิผล

**3. อธิบายรายละเอียดของระยะที่ 1 Digital Foundation**

**ตอบ**

ระยะที่ 1 Digital Foundation ประเทศไทยลงทุนและสร้างฐานรากในการพัฒนาเศรษฐกิจและสังคมดิจิทัล มีการขับเคลื่อนที่เป็นรูปธรรมในระยะเร่งด่วนที่สุด (1 ปี 6 เดือน)

โครงสร้างพื้นฐาน อินเทอร์เน็ตความเร็วสูงถึงทุกหมู่บ้านทั่วประเทศ เป็นฐานของกิจกรรมทางเศรษฐกิจและสังคมอื่น ๆ

เศรษฐกิจ การทำธุรกิจผ่านระบบดิจิทัลคล่องตัว และติดอาวุธดิจิทัลให้ SMEs วิสาหกิจ  
ชุมชน เกษตรกร ให้มาอยู่บนระบบออนไลน์ พร้อมทั้งวางรากฐานให้เกิดการลงทุนในคลัสเตอร์ดิจิทัล

สังคม ประชาชนทุกกลุ่มเข้าถึงอินเทอร์เน็ตความเร็วสูงและบริการพื้นฐานของรัฐ  
 อย่างทั่วถึงและเท่าเทียม

รัฐบาล หน่วยงานรัฐมีการทำงานที่เชื่อมโยงและบูรณาการข้อมูลข้ามหน่วยงาน

ทุนมนุษย์ กำลังคน (ทุกสาขา) มีทักษะด้านดิจิทัลเป็นที่ยอมรับในตลาดแรงงาน

ทั้งในและต่างประเทศ

ความเชื่อมั่น รัฐบาลออกชุดกฎหมายดิจิทัลที่ครอบคลุม และปฏิรูปองค์กรที่เกี่ยวข้อง

ในการขับเคลื่อนงาน

**4. อธิบายรายละเอียดของระยะที่ 2 Digital Thailand I : Inclusion**

**ตอบ**

โครงสร้างพื้นฐาน อินเทอร์เน็ตความเร็วสูงถึงทุกหมู่บ้านและเชื่อมกับประเทศในภูมิภาคอื่น

เศรษฐกิจ ภาคเกษตร การผลิตและบริการเปลี่ยนมาทำธุรกิจด้วยดิจิทัลและข้อมูล ตลอดจน Digital Technology Startup และคลัสเตอร์ดิจิทัลเริ่มมีบทบาทในระบบเศรษฐกิจไทย

สังคม ประชาชนเชื่อมั่นในการใช้ดิจิทัล และเข้าถึงบรารการศึกษษ สุขภาพ ข้อมูล และการเรียนรู้ตลอดชีวิตผ่านดิจิทัล การทำงานระหว่างภาครัฐจะเชื่อมโยง และบูรณาการเหมือนเป็นองค์กรเดียว

รัฐบาล การทำงานระหว่างภาครัฐจะเชื่อมโยงและบูรณาการเหมือนเป็นองค์กรเดียว

ทุนมนุษย์ กำลังคนสามารถทำงานผ่านระบบดิจิทัลแบบไร้พรมแดน มีผู้เชี่ยวชาญดิจิทัล ต่างประเทศเข้ามาทำงานในไทย

ความเชื่อมั่น ไทยมีสภาพแวดล้อมเอื้อต่อการทำธุรกรรมดิจิทัล มีระบบอำนวยความ สะดวกและมีมาตรฐาน

**5. อธิบายเป้าหมายของยุทธศาสตร์ที่ 1 และยุทธศาสตร์ที่ 2**

**ตอบ**

1. ขีดความสามารถในการแข่งขันของผู้ประกอบการไทยเพิ่มขึ้น

2. สัดส่วนของธุรกิจ SMEs ไทย ทั้งในภาคเกษตร อุตสาหกรรม และบริการ ใช้เทคโนโลยีดิจิทัลเพิ่มขึ้น แข่งขันได้ทั้งในภูมิภาคและระดับโลก

3. อันดับของดัชนีชี้วัดการใช้นวัตกรรมและความเชี่ยวชาญในการใช้เทคโนโลยีภายใต้ Global Competitiveness Index ของประเทศอยู่อันดับที่ 30

4. สัดส่วนมูลค่าเพิ่มของอุตสาหกรรมเทคโนโลยีดิจิทัลต่อ GDP เพิ่มขึ้นไม่น้อยกว่าร้อยละ 25

5. ประเทศไทยเป็นหนึ่งในผู้นำอุตสาหกรรมดิจิทัลของภูมิภาค

**6. อธิบายรายละเอียดของยุทธศาสตร์ที่ 5 การพัฒนากำลังคนให้พร้อม เข้าสู่ยุคเศรษฐกิจและสังคมดิจิทัล**

**ตอบ**

ความสำคัญกับการพัฒนากำลังคนวัยทำงานทุกสาขาอาชีพ ทั้งบุคลากรภาครัฐและภาคเอกชนให้มีความสามารถในการสร้างสรรค์และใช้เทคโนโลยีดิจิทัลอย่างชาญฉลาดในการประกอบอาชีพ และการพัฒนาบุคลากรในสาขาเทคโนโลยีดิจิทัลโดยตรง ให้มีความรู้ ความสามารถ และความเชี่ยวชาญเฉพาะด้านในระดับมาตรฐานสากล เพื่อนำไปสู่การสร้างและจ้างงานที่มีคุณค่าสูงในยุคเศรษฐกิจและสังคมที่ใช้เทคโนโลยีดิจิทัลเป็นปัจจัยหลักในการขับเคลื่อน

**7. อธิบายความหมายของ National Broadband**

**ตอบ**

National Broadband หมายถึง โครงข่ายสื่อสารความเร็วสูง (ความเร็วไม่น้อยกว่า 2 Mbps) ของประเทศ ซึ่งจะใช้เป็นสาธารณูปโภคพื้นฐาน สำหรับประชาชนทุกคนเพื่อให้ประชาชนได้ใช้งานอย่างทั่วถึงและเท่าเทียม ในการรับ-ส่ง แลกเปลี่ยนข้อมูล ความรู้ และเข้าถึงบริการสาธารณะ เช่น อินเทอร์เน็ตความเร็วสูงโทรศัพท์เคลื่อนที่ 3G/4G/LTE, ประชุมทางไกลแบบเห็นหน้า ทีวีดิจิทัล การรักษาทางไกล การเรียนทางไกล เป็นส่วนหนึ่งที่จะได้ประโยชน์จากการรับ-ส่งข้อมูล ความรู้ และเข้าถึงบริการสาธารณะผ่านโครงข่ายสื่อสารความเร็วสูง

**8. อธิบายความหมายของ Data Center**

**ตอบ**

Data Center หมายถึง ศูนย์ข้อมูลที่มีพื้นที่สำหรับใช้จัดวางระบบประมวลผลกลาง ระบบเครือข่ายคอมพิวเตอร์และอุปกรณ์การสื่อสารต่าง ๆ การออกแบบศูนย์ข้อมูลต้องคำนึงถึงปัจจัยสำคัญต่าง ๆ อาทิเช่น ความมีเสถียรภาพ ความพร้อมใช้งาน การบำรุงรักษา ความเหมาะสมในการลงทุน ความปลอดภัย การรองรับการขยายในอนาคต ศูนย์ข้อมูลจึงเป็นสิ่งที่ต้องออกแบบและก่อสร้างอย่างถูกต้องและให้ได้มาตรฐานเพื่อให้บริการที่มีคุณภาพได้อย่างต่อเนื่องรวมทั้งในสถานการณ์ฉุกเฉิน

**9. อธิบายความหมายของ Digital Government**

**ตอบ**

Digital Government หมายถึง การออกแบบและปรับเปลี่ยนรูปแบบบริการของรัฐ โดยอาศัยข้อมูลดิจิทัลเพื่อสร้างบริการของรัฐในรูปแบบใหม่ ผ่านเทคโนโลยี Mobile Social Cloud Technology ในยุคอินเทอร์เน็ต

**10. อธิบายความหมายของ Digital Literacy**

**ตอบ**

Digital literacy หรือทักษะความเข้าใจและใช้เทคโนโลยีดิจิทัล เป็นทักษะด้านดิจิทัลพื้นฐานที่จะเป็น ตัวช่วยสำคัญในการปฏิบัติงาน การสื่อสารและการทำงานร่วมกันกับผู้อื่นในลักษณะ “ทำน้อย ได้มาก” หรือ “Work less but get more impact” และช่วยสร้างคุณค่า (Value Co-creation) และความคุ้มค่าในการดำเนินงาน (Economy of Scale) เพื่อการก้าวไปสู่การเป็นประเทศไทย 4.0 อีกทั้งยังเป็นเครื่องมือช่วยให้บุคลากรสามารถเรียนรู้และพัฒนาตนเองเพื่อให้ได้รับโอกาสการทำงานที่ดีและเติบโตก้าวหน้าในอาชีพ (Learn and Growth) ด้วย

--------------------