**เฉลยหน่วยที่ 8 กฎหมายและจริยธรรมและการทำธุรกรรมดิจิทัล**

**ตอนที่ 1** **จงทำเครื่องหมายกากบาท (X) ลงหน้าข้อที่ถูกต้องที่สุด**

1. พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 มีทั้งหมดกี่มาตรา

ง. 46 มาตรา

2. มาตราใดของพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 ที่เป็นบทนิยามศัพท์

ง. มาตรา 4

3. มาตราใดที่สำคัญที่สุดของพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544

ค. มาตรา 7

4. ผู้ใดประกอบธุรกิจบริการเกี่ยวกับธุรกรรมทางอิเล็กทรอนิกส์โดยไม่แจ้งหรือขึ้นทะเบียนต่อพนักงานเจ้าหน้าที่ มีโทษปรับไม่เกินกี่บาท

จ. หนึ่งแสนบาท

5. พระราชบัญญัติว่าด้วยการกระทำความผิดเกี่ยวกับคอมพิวเตอร์ฉบับแรก พ.ศ. อะไร

ข. 2550

6. พระราชบัญญัติว่าด้วยการกระทำความผิดเกี่ยวกับคอมพิวเตอร์ฉบับที่ 2 พ.ศ. อะไร

ง. 2560

7. ผู้ใดจำหน่ายหรือเผยแพร่ชุดคำสั่งที่จัดทำขึ้นโดยเฉพาะเพื่อนำไปใช้เป็นเครื่องมือในการกระทำความผิดตามมาตรา 12 วรรคหนึ่งหรือวรรคสาม ต้องระวางโทษจำคุกไม่เกินสองปี หรือปรับไม่เกินกี่บาท

ง. สี่หมื่นบาท

8. มาตรา 16 ผู้ใดนำเข้าสู่ระบบคอมพิวเตอร์ที่ประชาชนทั่วไปอาจเข้าถึงได้ซึ่งข้อมูลคอมพิวเตอร์ที่ปรากฏเป็นภาพของผู้อื่น และภาพนั้นเป็นภาพที่เกิดจากการสร้างขึ้น ตัดต่อ เติม หรือดัดแปลงด้วยวิธีการทางอิเล็กทรอนิกส์หรือวิธีการอื่นใด โดยประการที่น่าจะทำให้ผู้อื่นนั้นเสียชื่อเสียง ถูกดูหมิ่น ถูกเกลียดชัง หรือได้รับความอับอาย ต้องระวางโทษจำคุกไม่เกินกี่ปี

ก. 3 ปี

9. การไม่เรียกรับหรือยอมรับทรัพย์สินหรือผลประโยชน์อย่างใดอย่างหนึ่งสำหรับตนเองหรือผู้อื่น เป็นการปฏิบัติตามจรรยาบรรณข้อใด

ข. จรรยาบรรณต่อสังคม

10. การใช้ความรู้ความสามารถในทางสร้างสรรค์ ไม่ใช้ในทางทำลายหรือกลั่นแกลังให้ผู้อื่นได้รับความเสียหาย เป็นการปฏิบัติตามจรรยาบรรณข้อใด

ก. จรรยาบรรณต่อวิชาชีพ

**ตอนที่ 2** **จงจับคู่ข้อความต่อไปนี้ให้สัมพันธ์กัน**

1. …**F**…….... ความเป็นส่วนตัว A. Data Accessibility

2. …**J**……… ความถูกต้อง B. Solidarity

3. …**E**………ความเป็นเจ้าของ C. Law

4. …**A**………การเข้าถึงข้อมูล D. Social Network

5. …**M**…… ความจำเป็นของสังคม E. Intellectual Property

6. …**B**………ความเป็นปึกแผ่น F. Information Privacy

7. …**C**………มาตรา 23 G. มาตรา 19

8. …**G**………กฎหมาย H. Information Technology

9. …**L**………มาตรา 10 I. มาตรา 14

10. …**I** .…… มาตรา 15 J. Information Accuracy

K. มาตรา 12

L. มาตรา 16

M. Social Necessity

**ตอนที่ 3**  **จงตอบคำถามต่อไปนี้ให้ได้ใจความสมบูรณ์**

**1. อธิบายเจตนารมณ์ในการร่างพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544**

**ตอบ**  **เจตนารมณ์ในการร่างพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 คือ**

โดยที่การทำธุรกรรมในปัจจุบันมีแนวโน้มที่จะปรับเปลี่ยนวิธีการในการติดต่อสื่อสารที่อาศัยการ พัฒนาการเทคโนโลยีทางอิเล็กทรอนิกส์ ซึ่งมีความสะดวก รวดเร็วและมีประสิทธิภาพ แต่เนื่องจากการทำธุรกรรมทางอิเล็กทรอนิกส์ดังกล่าวมีความแตกต่างจากวิธีการทำธุรกรรม ซึ่งมีกฎหมายรองรับอยู่ในปัจจุบันเป็น อย่างมาก อันส่งผลให้ต้องมีการรองรับสถานะทางกฎหมายของข้อมูลทางอิเล็กทรอนิกส์ให้เสมอกับการทำเป็นหนังสือหรือหลักฐานเป็นหนังสือ การรับรองวิธีการส่งและรับข้อมูลอิเล็กทรอนิกส์ การใช้ลายมือชื่ออิเล็กทรอนิกส์ตลอดจนการรับฟังพยานหลักฐานที่เป็นข้อมูลอิเล็กทรอนิกส์เพื่อเป็นการส่งเสริมการทำธุรกรรมทางอิเล็กทรอนิกส์ให้น่าเชื่อถือ และมีผลในทางกฎหมายเช่นเดียวกับการทำธุรกรรมโดยวิธีการทั่วไปที่เคยปฏิบัติอยู่เดิม อันจะเป็นการส่งเสริมความเชื่อมั่นในการทำธุรกรรมทางอิเล็กทรอนิกส์และเสริมสร้างศักยภาพการแข่งขันในเวทีการค้าระหว่างประเทศ

**2. อธิบายความหมายของลายมือชื่ออิเล็กทรอนิกส์**

**ตอบ** **“ลายมือชื่ออิเล็กทรอนิกส์”** หมายความว่า อักษร อักขระ ตัวเลข เสียงหรือสัญลักษณ์อื่นใดที่สร้างขึ้นให้ อยู่ในรูปแบบอิเล็กทรอนิกส์ซึ่งนำมาใช้ประกอบกับข้อมูลอิเล็กทรอนิกส์เพื่อแสดงความสัมพันธ์ระหว่างบุคคลกับข้อมูลอิเล็กทรอนิกส์ โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่ออิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้น และเพื่อแสดงว่าบุคคลดังกล่าวยอมรับข้อความในข้อมูลอิเล็กทรอนิกส์นั้น

**3. อธิบายมาตรา 7 ของพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544**

**ตอบ พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544** มาตรา 7 “ห้ามมิให้ปฏิเสธ

ความมีผลผูกพันและการบังคับใช้ทางกฎหมายของข้อความใด เพียงเพราะ เหตุที่ข้อความนั้นอยู่ในรูปของข้อมูลอิเล็กทรอนิกส์”

มาตรานี้นับเป็นมาตราสำคัญที่สุดของพระราชบัญญัตินี้โดยเป็นการกำหนดหลักการพื้นฐานมิให้เลือก ปฏิบัติระหว่างสิ่งที่ทำขึ้นเป็นหนังสือกับข้อมูลอิเล็กทรอนิกส์ แต่มาตรานี้เป็นเพียงมาตราที่ห้ามมิให้ปฏิเสธผลทาง กฎหมายของข้อมูลอิเล็กทรอนิกส์เท่านั้น **มิได้เป็นการรับรองว่าข้อมูลนั้นถูกต้องสมบูรณ์**

**4. อธิบายบทกำหนดของมาตรา 44 ของพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544**

**ตอบ** **บทกำหนดของมาตรา 44 กล่าวว่า** “ผู้ใดประกอบธุรกิจบริการเกี่ยวกับธุรกรรมทางอิเล็กทรอนิกส์โดยไม่แจ้งหรือขึ้นทะเบียนต่อพนักงานเจ้าหน้าที่ตามที่กำหนดในพระราชกฤษฎีกาตามมาตรา 33 วรรคหนึ่ง หรือโดยฝ่าฝืนคำสั่งห้ามการประกอบธุรกิจของคณะกรรมการตามมาตรา 33 วรรคหก ต้องระวางโทษจำคุกไม่เกินหนึ่งปี หรือปรับไม่เกินหนึ่งแสนบาท หรือทั้งจำทั้งปรับ”

**5. อธิบายความหมายของ “ระบบคอมพิวเตอร์”**

**ตอบ** **“ระบบคอมพิวเตอร์**” หมายความว่า อุปกรณ์หรือชุดอุปกรณ์ของคอมพิวเตอร์ที่เชื่อมการทำงานเข้าด้วยกัน โดยมีการกำหนดคำสั่ง ชุดคำสั่ง หรือสิ่งอื่นใด และแนวทางปฏิบัติงานให้อุปกรณ์หรือชุดอุปกรณ์ทำหน้าที่ประมวลผลข้อมูลโดยอัตโนมัติ

**6. อธิบายความหมายของข้อมูลคอมพิวเตอร์**

**ตอบ** **“ข้อมูลคอมพิวเตอร์”** หมายความว่า ข้อมูลเกี่ยวกับการติดต่อสื่อสารของระบบคอมพิวเตอร์ ซึ่งแสดงถึงแหล่งกำเนิด ต้นทาง ปลายทาง เส้นทาง เวลา วันที่ ปริมาณ ระยะเวลา ชนิดของบริการ หรืออื่น ๆ ที่เกี่ยวข้องกับการติดต่อสื่อสารของระบบคอมพิวเตอร์นั้น

**7. อธิบายความหมายของผู้ให้บริการ**

**ตอบ** “ผู้ให้บริการ” หมายความว่า

(1) ผู้ให้บริการแก่บุคคลอื่นในการเข้าสู่อินเทอร์เน็ต หรือให้สามารถติดต่อถึงกันโดยประการอื่น โดยผ่านทางระบบคอมพิวเตอร์ ทั้งนี้ ไม่ว่าจะเป็นการให้บริการในนามของตนเอง หรือในนามหรือเพื่อประโยชน์ของบุคคลอื่น

(2) ผู้ให้บริการเก็บรักษาข้อมูลคอมพิวเตอร์เพื่อประโยชน์ของบุคคลอื่น

**8. อธิบายความหมายของคำว่า ความเป็นส่วนตัว**

**ตอบ**

**ความเป็นส่วนตัว (Information Privac**y) หมายถึง ความเป็นส่วนตัวของข้อมูลและสารสนเทศ โดยทั่วไปหมายถึง สิทธิ์ที่จะอยู่ตามลำพัง และเป็นสิทธิ์ที่เจ้าของสามารถที่จะควบคุมข้อมูลของตนเองในการเปิดเผยให้กับผู้อื่น สิทธิ์นี้ใช้ได้ครอบคลุมทั้งปัจเจกบุคคล กลุ่มบุคคล และองค์กรต่าง ๆ

**9. อธิบายจริยธรรมในการทำธุรกิจดิจิทัล**

**ตอบ จริยธรรมในการทำธุรกิจดิจิทัล ดังนี้**

1. ขายสินค้าและบริการในราคายุติธรรมและตรงตามคุณภาพที่ระบุไว้

2. ละเว้นการกลั่นแกล้ง ให้ร้าย ข่มขู่หรือกีดกัน ไม่ว่าจะทางตรงหรือทางอ้อม

3. ควรตรงไปตรงมาชัดเจนแน่วเเน่

4. ไม่ละเมิดสิทธิทางปัญญาของบุคลลอื่น

5. ไม่ส่งสแปมเมลหรือจดหมายอิเล็กทรอนิกส์ขยะ เพื่อสร้างความรำคาญให้แก่ผู้รับ

6. ต้องไม่สอดแนมหรือเเก้ไขดูแฟ้มของผู้อื่น

7. ไม่เปิดเผยหรือนำข้อมูลส่วนบุคคลของลูกค้าไปใช้ โดยไม่ได้รับอนุญาต

8. ต้องทำการลงทะเบียนการค้าพาณิชย์แเละเสียภาษีร้านค้าให้ถูกต้อง

9. ต้องตรวจสอบสินค้าที่นำเสนอ ว่าต้องเป็นสินค้าที่ถูกต้องตามกฏหมาย ส่วนผสมในตัวผลิตภัณฑ์ต้องไม่เกิดอันตรายกับผู้ใช้ มี อย. กำกับสินค้า และมีการนำเข้าสินค้าอย่างถูกต้อง ไม่ปลอมเเปลงหรือคัดลอกสินค้าจากผู้อื่น

10. ต้องทำการระบุรายละเอียดสินค้าให้ชัดเจน พร้อมระบุด้วยว่าสินค้านี้พร้อมขายหรือไม่ ต้องนำเสนอสินค้าตามคุณภาพเเละสรรพคุณตามสินค้าที่เเท้จริง ไม่มีการตกแต่งหรือรีวิวผลลัพธ์ของสินค้าเกินจริง

11. จะต้องมีระบบการเก็บข้อมูลลูกค้าอย่างถูกต้อง เพื่อป้องกันการถูกลักลอบนำข้อมูลของลูกค้าไปใช้ ซึ่งถือว่าเป็นการละเมิดสิทธิส่วนบุคคล

12. ต้องตรวจสอบและพัฒนาสินค้าอยู่เสมอ เพื่อให้เกิดความแน่ใจในตัวสินค้าก่อนส่งมอบ

13. ไม่หลอกลวงลูกค้าด้วยการส่งสินค้าที่ผิดแปลกไปจากที่ตกลงกันไว้ และไม่ส่งสินค้าของปลอมเเล้วหลอกลวงว่าเป็นของเเท้ให้กับลูกค้า

**10. อธิบายจรรยาบรรณต่อวิชาชีพของนักคอมพิวเตอร์**

**ตอบ**

**จรรยาบรรณต่อวิชาชีพของนักคอมพิวเตอร์** หมายถึง หลักความประพฤติปฏิบัติอันเหมาะสมแสดงถึงคุณธรรมและจริยธรรมที่พึงปฎิบัติในการประกอบวิชาชีพด้านคอมพิวเตอร์ โดยเน้นจริยธรรม ปลูกฝังและเสริมสร้างให้สมาชิก มีจิตสำนึกบังเกิดขึ้นในตนเอง ดังนี้

1. จรรยาบรรณต่อตนเอง หมายถึง การยึดมั่นในความซื่อสัตย์สุจริต ปฏิบัติหน้าที่และดำรงชีวิตเหมาะสมตามหลักกธรรมาภิบาล

2. จรรยาบรรณต่อผู้ร่วมงาน หมายถึง การตั้งมั่นอยู่ในความถูกต้อง มีเหตุผลและรู้รักสามัคคี

3. จรรยาบรรณต่อวิชาชีพ หมายถึง การไม่ประพฤติหรือกระทำการใด ๆ อันเป็นเหตุให้เสื่อมเสียเกียรติศักดิ์ในวิชาชีพแห่งตน

4. จรรยาบรรณต่อสังคม หมายถึง การปฏิบัติหน้าที่ ปฏิบัติตนในวิชาชีพนักคอมพิวเตอร์ที่ดี เป็นแบบอย่างที่ดีของสังคม

5. จรรยาบรรณต่อผู้รับบริการ หมายถึง ความเคารพในสิทธิเสรีภาพและความเสมอภาคของผู้อื่น ปฏิบัติหน้าที่ด้วยความโปร่งใส เป็นธรรม

---------------------------